**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 553**

от заседание на Общинския съвет,

проведено на 29.07.2021 г., Прот. № 32

**ОТНОСНО:**Предоставяне на недвижим имот (публична общинска собственост) за безвъзмездно ползване на Сдружение „ОБЩИНСКИ ФУТБОЛЕН КЛУБ – АКАДЕМИК СВИЩОВ” (ЕИК: 104622805)

На основание чл. 21, ал. 1, т. 8 и ал. 2 от Закона за местното самоуправление и местната администрация (ЗМСМА), чл. 34, ал. 6 от Закона за общинската собственост (ЗОС), в съответствие с чл. 103, ал. 1 и ал. 2, т. 2 от Закона за физическото възпитание и спорта, чл. 5, ал. 2 от Наредбата за реда и условията за безвъзмездно ползване на общинската спортна база от спортни клубове в Община Свищов (НРУБПОСБСКОС) и във връзка с предложение с Вх. № 1017/27.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**I. Предоставя за безвъзмездно ползване, за срок от 5 години, недвижим имот** (публична общинска собственост) с описание: градски стадион „Академик”, представляващ поземлен имот с идентификатор 65766.702.4449 по ККиКР на гр. Свищов, участващ в урегулиран поземлен имот (УПИ) L4638 „за спортни дейности”, кв. 104 по Подробния устройствен план (ПУП) на гр. Свищов, заедно с разположените в него сгради и съоръжения, съгласно АОС № 891/28.11.2001 г., **на СДРУЖЕНИЕ “ОБЩИНСКИ ФУТБОЛЕН КЛУБ - АКАДЕМИК СВИЩОВ“ (ЕИК: 104622805).**

**II.** Възлага на Кмета на община Свищов да извърши всички законови действия по изпълнение на т. I.

**МОТИВИ:** СДРУЖЕНИЕ “ОБЩИНСКИ ФУТБОЛЕН КЛУБ - АКАДЕМИК СВИЩОВ“ (ЕИК: 104622805) е съдебно регистрирано по Закона за юридическите лица с нестопанска цел, като сдружение за извършване на дейност в обществена полза. Футболният клуб осъществява обществено полезна дейност на територията на община Свищов с цел популяризиране на футбола и физическата култура. Сдружението подпомага спортните занимания на гражданите и организирането им за практикуване на спортни дейности, както и оказва съдействие за изпълнение на програмите на държавните органи в областта на спорта и на БФК за развитие на футбола.

Клубът развива и подпомага футбола във всичките му форми, организира и провежда различни състезания по футбол. Организира школи и курсове за тренировъчна и спортносъстезателна дейност. В обхвата на дейността му попадат създаването на отбори по футбол, извършване подготовката на техните футболисти и администриране участието им в държавни и регионални първенства; стопанисване на спортни обекти и съоръжения; организиране и администриране футболни мачове и турнири.

**С оглед на горното градски стадион „Академик”,** представляващ поземлен имот с идентификатор 65766.702.4449 по ККиКР на гр. Свищов, участващ в урегулиран поземлен имот (УПИ) L4638 „за спортни дейности”, кв. 104 по Подробния устройствен план (ПУП) на гр. Свищов, заедно с разположените в него сгради и съоръжения, съгласно АОС № 891/28.11.2001 г. следва **да бъде предоставен за безвъзмездно ползване за срок от 5 години, за целите на ОФК „Академик – Свищов”.**

Гореизложеното е възможно след решение на Общински съвет – Свищов, в съответствие с разпоредбите на Закона за физическото възпитание и спорта (ЗФВС) и Наредбата за реда и условията за безвъзмездно ползване на общинската спортна база от спортни клубове в община Свищов (НРУБПОСБСКОС).

В случая чл. 103, ал. 1 от ЗФВС дава възможност спортните обекти – държавна или общинска собственост да се предоставят безвъзмездно за определено време. Съгласно чл. 5, ал. 2 от (НРУБПОСБСКОС), с решение на Общински съвет, части от спортни имоти и спортни съоръжения, публична и частна общинска собственост, могат да се отдават за безвъзмездно ползване за срок до пет години.

В заседанието участват 29 общински съветници.

Гласували “За” – 29, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/